stanford-oval/wikipedia huggingface dataset:
Suzhoun satama
Maailman suurin jokisatama

Vuonna 2002 hallintoalueen Jangtsen varrella sijainneet satamat (Changshu, Taicang ja Zhangjiagang) yhteenliittämällä muodostettu Suzhoun satama on maailman suurin jokisatama. Vuoden 2011 rahtimäärällään se oli Kiinan viidenneksi suurin ja maailman seitsemänneksi suurin satama, kun sisämaanliikenne luetaan mukaan rahtitilastoihin ulkomaanliikenteen ohella. Rotterdamin sataman vuoden 2015 satamatilastossa satama listattiin nimellä Taichangin satama-alue (engl. Taicang Port Area) kokonaisrahtimäärältään (540,0 milj. tonnia) maailman viidenneksi suurimmaksi satamaksi.
Satama on suurin Kiinan yhdeksästä vuonna 2011 yli 100 miljoonaa tonnia rahtia vuodessa käsitelleestä jokisatamasta ja keskeinen Jiangsun maakunnan liikenteessä. Suzhou ylitti 100 miljoonan tonnin rajan vuonna 2005. Vuonna 2011 sataman kautta kulki jo 380 miljoonaa tonnia ja 2012 kaikkiaan 428 miljoonaa tonnia rahtia. Vuonna 2012 sataman ulkomaa rahdin volyymi ylitti 100 miljoonaa tonnia. Satamasta liikennöidään yli 400 satamaan maailman yli 100 maassa. Kun sekä koti- että ulkomaan rahtiliikenne lasketaan mukaan, Suzhoun satama listattiin vuonna 2013 jo maailman 6. suurimmaksi tavaraliikenteen satamaksi 454,3 miljoonalla tonnillaan.
Konttisatamana Suzhoun satama on kasvanut nopeasti. Sataman kautta kulki vuonna 2010 kaikkiaan 3 644 kTEU, 2011 yhteensä 4 700 kTEU ja 2012 jo 5 860 kTEU kontteja. Vuonna 2011 satama sijoittui 28. sijalle linjaliikenteen suurimpien toimijoiden laatimalla konttisatamien maailmanlistalla. Jotkut satamatilastot käsittelevät Suzhoun sataman osia vuonna 2002 tapahtuneesta liittymisestä huolimatta yhä erillisinä satamina tai ovat puutteellisia. Esimerkiksi amerikkalaisten satamaviranomaisten vuoden 2010 maailmanlistalla Suzhoun sataman Taicangin satama-alue sijoittui konttisatamana 55. sijalle.
Aiheesta muualla

Taicang (Port) MarineTraffic.com. Viitattu 22.8.2020. (englanniksi) Suzhoun sataman itäosan muodostaman Taicangin sataman tilanne AIS:n mukaan.
Zhangjiagang (Port) MarineTraffic.com. Viitattu 22.8.2020. (englanniksi) Suzhoun sataman länsiosissa sijaitsevan Changjiagangin sataman tilanne AIS:n mukaan.
Superkargööri

Superkargööri (port. sobrecarga) eli supercargo (engl.) oli laivan lastin käsittelyn ja lastauksen valvoja, joka kulki laivan mukana satamasta toiseen. Aikoinaan hänen tehtäviinsä kuului monesti myös lastin myynti ja paluulastin osto. Suurissa laivoissa superkargöörin apuna saattoi olla alilastinvalvoja eli undercargo. Ruotsin valtakunnassa ja siihen kuuluneessa Suomessa oli aikoinaan Ruotsin Itä-Intian kauppakomppanialla (toimi 1731–1813) palveluksessaan superkargööreja.
Sponda

| Sponda Oy |
| --- | --- |

Yritysmuoto:  Julkinen osakeyhtiö
Markkina-arvo:   1 024,7 milj. € (31.12.2014)
Perustettu:  1991
Toimitusjohtaja:  Christian Hohenthal 
Puheenjohtaja:  James Seppälä 
Kotipaikka:  Helsinki
Toimiala:  Kiinteistösijoitus
Liikevaihto:   244,5 milj. € (2019)
Liikevoitto:   146,4 milj. € (2019)
Nettotulos:   169,1 milj. € (2019)
Henkilöstö:  136 (2019)
Kotisivu:  www.sponda.fi
Infobox OKVirheellinen NIMI-arvo: 
Sponda Oy on toimitilojen vuokraukseen sekä kiinteistöjen kehittämiseen, omistamiseen ja hallinnointiin erikoistunut kiinteistösijoitusyhtiö.
Sponda on valittu kansainvälisessä GRESB-tutkimuksessa oman vertailuryhmänsä Euroopan vastuullisimmaksi kiinteistöalan toimijaksi sekä kestävän kehityksen johtajaksi.   Spondan toimisto-, liiketila- ja kauppakeskuskiinteistöt sijaitsevat Suomen suurimmissa kaupungeissa.
Sponda-konsernin sijoituskiinteistöjen vuokrattava pinta-ala on noin 0,8 miljoonaa neliömetriä koostuen toimisto-, kauppakeskus- ja liiketiloista.
Sponda perustettiin vuonna 1991. Sponda listautui pörssiin 1. kesäkuuta 1998. Vuonna 2017 Spondan koko osakekanta myytiin yhdysvaltalaisen pääomasijoitusyhtiö Blackstonen edustamalle Polar Bidco S.à r.l.:lle. Blackstone-kaupan myötä Spondan osakkeet poistuivat Helsingin pörssilistalta 5.12.2017.
Kirjallisuutta

Hurmeranta, Markku: Pöytälaatikosta pörssiyhtiöksi. Sponda Oyj 20 vuotta. 2011.
Aiheesta muualla

Spondan verkkosivusto
Spondan historia lyhyesti
Suzu Hirose

| Suzu Hirose> 広瀬すず |
| --- | --- |

Henkilötiedot
Syntynyt: 19. kesäkuuta 1998 (ikä 26) Shizuoka, Japani
Näyttelijä
Aktiivisena:  2013–
Aiheesta muualla
www.web-foster.com/pc/artists/Hirose/Suzu
IMDb 
Suzu Hirose (jap. 広瀬すず, Hirose Suzu, s. 19. kesäkuuta 1998) on japanilainen näyttelijä ja laulaja.
Filmografia > Elokuva

The Apology King
Crows Explode
Hōkago Tachi: Lolita Nante
Our Little Sister (Pikku sisar)
The Boy and the Beast (Poika ja peto)
Filmografia > Televisio

Kasukana Kanojo (KansaiTV)
Take Five
Bitter Blood
Fathers
The Girls Speech
Natsuzora (Kesän taivas)
Aiheesta muualla

Suzu Hirose Internet Movie Databasessa. (englanniksi)
agency profile[vanhentunut linkki]
Suzu Hirose Twitterissä
Suzu Hirose Instagramissa
Suzuki-Solifer R

Suzuki-Solifer R on Soliferin oma versio Suzukin valmistamasta RB50-mallista. Se valmistettiin vuosina 1987–1989. Suzuki toimitti vain moottorin Soliferille.
Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono

| ”Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono” AKB48 |
| --- | --- | --- |

Singlen tiedot
 Albumilta: Koko ga Rhodes da, Koko de Tobe!
 Julkaistu: 11. joulukuuta 2013
 Formaatti: CD-levy
 Tekijä(t): Tetsuro Oda
 Tuottaja(t): Yasushi Akimoto
 Tyylilaji: J-pop
 Kesto: 05.29
 Levy-yhtiö: You, Be Cool! / King
Listasijoitukset
 Billboard Japan Hot 100: 1.
Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono (suom. Tavallaan hieman nolo päätelmä johon päädyin sen jälkeen, kun mietin päiväkausia kuinka suhteemme muuttuisi jos kävellessämme idänplataanitiellä sanoisin sinulle ’unelmoin hymystäsi’) on japanilaisen tyttöbändin AKB48:n 34. single. Kappale julkaistiin Japanissa 11. joulukuuta 2013. Singlen japaninkielinen nimi koostuu 78 kirjoitusmerkistä, jonka takia sen nimi on lyhennetty muotoon ”Suzukake Nanchara” (kirjaimellisesti ”Idänplataani jotain”).
Käännös suomeksi
Sven Fagerberg

| Sven Fagerberg |
| --- | --- |
 Sven Fagerberg
Henkilötiedot
Syntynyt: 1918 Nässjö, Ruotsi
Kuollut: 2006 (87–88 vuotta) Lund, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Esikoisteos:  Pesäyö
Aiheesta muualla
Löydä lisää kirjailijoitaKirjallisuuden teemasivulta
Sven Fagerberg (1918 Nässjö, Ruotsi – 2006 Lund, Ruotsi) oli ruotsalainen kirjailija.
Fagerberg oli koulutukseltaan insinööri, ja hän työskenteli 1943–1965 Electroluxin palveluksessa. Fagerbergin esikoisteos Pesäyö oli käänteentekevä ruotsalaisessa kaunokirjallisuudessa. Hän yhdistää teollisuusympäristöön myyttisiä aineksia tavalla, jota on verrattu James Joycen tuotantoon. Romaanien lisäksi Fagerberg on kirjoittanut esseitä.
Växjön yliopisto jakaa joka toinen vuosi kirjallisuuspalkintoa Sven Fagerbergs pris.
Suomennetut teokset

Valkaistu sydän (Det vitmålade hjärtat), suom. Markku Lahtela, Helsinki: Otava 1968.
Pesäyö (Höknatt), suom. Eila Pennanen, Helsinki: WSOY 1976
Uudenvuoden juhla, suom. Eila Kivikk'aho, teoksessa 27 pohjoismaista kertojaa, Tammi 1964
Syyteoikeus

Syyteoikeus eli oikeus vaatia rangaistusta tuomioistuimessa kuuluu yleensä valtion viranomaisille, syyttäjille. Joissain maissa myös rikoksen uhri, eli asianomistaja voi vaatia rangaistusta.
Jotkin rikokset ovat asianomistajarikoksia, joista syyttäjä voi vaatia rangaistusta vain jos asianomistaja sitä pyytää.
Suomessa syyteoikeus kuuluu syyttäjille. Suomessa on käytössä myös ns. toissijainen asianomistajan syyteoikeus. Jos poliisi on jättänyt rikoksen syyteharkintaan saattamatta tai syyttäjä on päättänyt jättää syytteen nostamatta, asianomistajalla on oikeus itse nostaa syyte rikoksesta ja viedä asia näin tuomioistuimen käsiteltäväksi.
Aiheesta muualla

Vanhentuminen
Suzlon Energy

| Suzlon Energy |
| --- | --- |

Yritysmuoto:  Julkinen
Osake:  BSE: 532667 NSE: SUZLON
ISIN:  INE040H01021
Perustettu:  1995
Toimitusjohtaja:  Andre Horbach
Kotipaikka:  Pune, Maharashtra, Intia
Toimiala:  Uusiutuva energia
Tuotteet:  Tuuliturbiinit
Henkilöstö:  13 000
Kotisivu:  www.suzlon.com
Infobox OKVirheellinen NIMI-arvo: 
Suzlon Energy Ltd on intialainen tuulivoimayritys. Yritys listattiin Intian pörssiin 2005 (BSE: 532667, NSE: SUZLON). Yrityksen perusti Tulsi Tanti, joka toimi myös yrityksen toimitusjohtajana, kunnes tammikuusta 2007 toimitusjohtajaksi valittiin André Horbach. Yritys on keskittynyt tuulivoiman suunnitteluun ja toteuttamiseen sekä tuuliturbiinien valmistamiseen. Tuotantomaita ovat Belgia, Kiina, Intia ja Yhdysvallat. Suzlon oli kymmenenneksi suurin tuulivoimayritys maailmassa 2017.
Suzlon sai toukokuussa 2007 enemmistön saksalaisen REpowerin osakkeista kilpailussa ranskalaisen ydinvoimayhtiön Arevan kanssa. Areva teki ensimmäisen vapaaehtoisen ostotarjouksen yrityksestä. Suzlon maksoi REpowerista 1,3 miljardia euroa. WWEA:n mukaan Suzlonin uusi omistus osoittaa, että tuulivoimalla on yhä enemmän maailmanlaajuista liiketoimintaa. WWEA:n mukaan merkittävin tuulivoiman kasvua rajoittava tekijä – poliittisten ja lainsäädännön rajoitusten lisäksi – ovat tuuliturbiini- ja laitevalmistuskapasiteetin rajoitukset. Maailman nykyisen tuulivoimakapasiteetin arvioidaan ehkäisevän 150 miljoonan hiilidioksiditonnin syntymistä vuosittain (2006).
Suzlonin tuulivoimalaitteita on muun muassa Australiassa, Brasiliassa, Kiinassa, Italiassa, Portugalissa, Etelä-Koreassa ja USA:ssa. Liikevaihdosta 52 % tulee Intiasta, 20 % Euroopasta ja 20 % USA:sta. Suzlonin mukaan sillä on 6 %:n markkinaosuus. Yhdysvaltoihin Suzlon on asentanut tuulivoimakapasiteettia 55 MW vuonna 2005 ja 90 MW vuonna 2006. Suzlonin mukaan heillä on sopimus PPM Energyn (USA) kanssa: 300 MW (2008) ja 400 MW (2009). Suzlonin toimipaikkoihin sisältyy: Suzlon Energy Australia Pty. Ltd. (SEA) Melbourne, Suzlon Energy A/S Århus (Tanska), Chicago (Illinois), Amsterdam (Hollanti) ja Pune (Intia). Suzlon on kotisivujensa mukaan tekemässä maailmanlaajuisesti suurinta 1000 MW tuulipuistoa Intiaan.
Tuulipuistot

Dhulia, Maharashtra: 550 MW nyt (7/2007) 1000 MW valmiina
Sanganeri, Tamil Nadu: 500 MW valmiina
Vankusavade, Maharashtra: 205 MW (valmis) (lähde Suzlon)
| Vuosi | Tuulivoiman myynti MW |
| --- | --- |
2006: 1 840
2005: 1 388
2004: 875
2003: 423
Historia

1995 perustettiin
2005 pörssiin
3/2006 osti belgialaisen Hansen Transmissions
5/2007 yli 60 % saksalaisesta turbiinivalmistajasta REpower
Aiheesta muualla

Kotisivu
The Ascent of Wind Power New York Times 28.9.2006
Suzu

| Suzu (珠洲市) |
| --- | --- |
 Mitsukejima
 lippu:  Symboli
 Suzun sijainti Ishikawan prefektuurissa
 Suzu
 Koordinaatit: 37°26′10.8″N, 137°15′37.7″E 
Valtio:  Japani
Alue:  Chūbu tai Hokuriku
Prefektuuri:  Ishikawa
Pinta-ala:  
 – Kokonaispinta-ala:  247,20 km²
Väkiluku (2017):  14 982
 – Väestötiheys:  61 as./km²
Symbolit:  
 – Kukka:  Kamelia
 – Puu:  Pinus densiflora
 – Lintu:  Idänsilkkikerttunen
Aikavyöhyke:  UTC+9
 
 www.city.suzu.ishikawa.jp 
Infobox OKVirheellinen NIMI-arvo: 
Suzu (jap. 珠洲市, Suzu-shi) on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoiskärjessä. Japaninmeri ympäröi kaupunkia kolmelta puolelta. Suzussa on 14 982 asukasta (vuonna 2017) ja sen pinta-ala on 247,20 neliökilometriä.
Suzun kaupunki perustettiin vuonna 1954 yhdeksän kunnan kuntaliitoksen myötä. Silloin siellä oli vielä noin 38 000 asukasta.
Kuvia

Suzun keskusta-aluetta vuonna 1975
Yoshigaura-onsenin näkötorni
Ystävyyskaupungit

Suzulla on kolme ystävyyskaupunkia Japanissa ja yksi ulkomailla:
Sado, Niigatan prefektuuri, Japani
Matsue, Shimanen prefektuuri, Japani
Esashi, Hokkaidō, Japani
Pelotas, Rio Grande do Sul, Brasilia
Aiheesta muualla

Kuvia tai muita tiedostoja aiheesta Suzu Wikimedia Commonsissa
Kaupungin internetsivut (japaniksi)
Skeletonin maailmanmestaruuskilpailut

Skeletonin eli mahakelkkailun maailmanmestaruuskilpailut järjestettiin ensimmäistä kertaa vuonna 1982 lajin syntypaikassa St. Moritzissa. Kilpailut on järjestetty sen jälkeen vuonna 1987 ja vuodesta 1989 lähtien joka vuosi lukuun ottamatta vuosia 2002, 2006, 2010 ja 2014, jolloin laji oli talviolympialaisten ohjelmassa. Naisten sarja on ollut mukana vuodesta 2000 lähtien.
Skeletonin maailmanmestarit > Miehet

| Vuosi | Paikka | Kultaa | Hopeaa | Pronssia |
| --- | --- | --- | --- | --- |
| 2007 | St. Moritz | Gregor Stähli  SUI | Eric Bernotas  USA | Zach Lund  USA |
| 2005 | Calgary | Jeff Pain  CAN | Gregor Stähli  SUI | Duff Gibson  CAN |
| 2004 | Königssee | Duff Gibson  CAN | Florian Grassl  GER | Frank Kleber  GER |
| 2003 | Nagano | Jeff Pain  CAN | Chris Soule  USA | Brady Canfield  USA |
| 2001 | Calgary | Martin Retl  AUT | Jeff Pain  CAN | Lincoln Dewitt  USA |
| 2000 | Igls | Andy Böhme  GER | Gregor Stähli  SUI | Jimmy Shea  USA / Alex Müller  AUT |
| 1999 | St. Moritz | Willi Schneider  GER | Alain Wicki  SUI | Felix Poletti  SUI |
| 1998 | Altenberg | Jimmy Shea  USA | Andy Böhme  GER | Willi Schneider  GER |
| 1997 | Lake Placid | Ryan Davenport  USA | Jimmy Shea  USA | Chris Soule  USA |
| 1996 | Calgary | Ryan Davenport  CAN | Franz Plangger  AUT | Christian Auer  AUT |
| 1995 | Lillehammer | Jürg Wenger  SUI | Christian Auer  AUT | Ryan Davenport  CAN |
| 1994 | Altenberg | Gregor Stähli  SUI | Andi Schmid  AUT | Franz Plangger  AUT |
| 1993 | LaPlagne | Andi Schmid  AUT | Franz Plangger  AUT | Gregor Stähli  SUI |
| 1992 | Calgary | Bruce Sandford  NZL | Gregor Stähli  SUI | Christian Auer  AUT |
| 1991 | Igls | Christian Auer  AUT | Andi Schmid  AUT | Michael Grünberger  AUT |
| 1990 | Königssee | Michael Grünberger  AUT | Andi Schmid  AUT | Gregor Stähli  SUI |
| 1989 | St. Moritz | Alain Wicki  SUI | Christian Auer  AUT | Franz Plangger  AUT |
| 1987 | Calgary | Andi Schmid  AUT | Frank Fijakowski  GER | Terry Holland  USA |
| 1982 | St. Moritz | Gert Elsässer  AUT | Nico Baracchi  SUI | Alain Wicki  SUI |
Skeletonin maailmanmestarit > Naiset

| Vuosi | Paikka | Kultaa | Hopeaa | Pronssia |
| --- | --- | --- | --- | --- |
| 2007 | St. Moritz | Noelle Pikus-Pace  USA | Maja Pedersen  SUI | Katie Uhlaender  USA |
| 2005 | Calgary | Maja Pedersen  SUI | Noelle Pikus-Pace  USA | Michelle Kelly  CAN |
| 2004 | Königssee | Diana Sartor  GER | Linsay Alcock  CAN | Kerstin Jürgens  GER |
| 2003 | Nagano | Michelle Kelly  CAN | Jekatarina Mironova  RUS | Tristan Gale  USA |
| 2001 | Calgary | Maya Pedersen-Bieri  SUI | Alex Coomber  GBR | Tricia Stumpf  USA |
| 2000 | Igls | Steffi Hanzlik  GER | Mellisa Hollingsworth  CAN | Tricia Stumpf  USA |
Symbion

| Symbion |
| --- | --- |
 Symbion pandora
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Alakunta::  Monisoluiset Eumetazoa
Pääjakso::  Cycliophora  Funch & Kristensen, 1995
Luokka::  Eucycliophora  Funch & Kristensen, 1995
Lahko::  Symbiida  Funch & Kristensen, 1995
Heimo::  Symbiidae  Funch & Kristensen, 1995
Suku::  Symbion  Funch & Kristensen, 1995
Lajit
 Symbion pandora  Symbion americanus 
Katso myös
   Symbion Wikispeciesissä   Symbion Commonsissa 
Infobox OKNimi-testi OK: 
Symbion on eräs eläinsuku. Kun vuonna 1995 Peter Funch ja Reinhardt Møbjerg Kristensen Kööpenhaminan yliopistosta löysivät Symbion pandora-lajin, joka nykyisin kuuluu sukuun, he huomasivat sen niin erilaiseksi kuin mikään muu tunnettu eläinlaji, että se sijoitettiin Lophotrochozoa-yläjaksoon ja omaan, uuteen Cycliophora-pääjaksoonsa.
Spokanen piirikunta

Spokanen piirikunta (engl. Spokane County) on Yhdysvaltojen Washingtonin osavaltiossa sijaitseva piirikunta. Sen väkiluku oli 539 339 vuonna 2020. Piirikunnan hallintokeskus on Spokanen kaupunki.  Piirikunta on perustettu vuonna 1858.
Väestö

Vuonna 2020 Spokanen piirikunnan 539 339 asukkaasta valkoisia oli 88,9 %, aasialaisia 2,4 % ja mustia 2,0 %. Vuonna 2019 7,4 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Kuvia piirikunnasta

Medical Lake.
Spokanen piirikunnan oikeustalo.
Spokanen kaupunkia.
Aiheesta muualla

Kuvia tai muita tiedostoja aiheesta Spokanen piirikunta Wikimedia Commonsissa
Siniherttuakala

| Siniherttuakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keisarikalat Pomacanthidae
Suku::  Centropyge
Laji::  argi
Kaksiosainen nimi
 Centropyge argi  Woods & Kanazawa , 1951 
Katso myös
   Siniherttuakala Wikispeciesissä   Siniherttuakala Commonsissa 
Infobox OKNimi-testi OKIUCN-testi OK: 
Siniherttuakala (Centropyge argi) on keisarikaloihin kuuluva kala.
Koko ja ulkonäkö

Siniherttuakala on pienin herttuakaloista, se jää noin 8 cm pitkäksi. Se on muuten sinisävyinen, mutta kuono on kellertävä.
Alkuperä

Siniherttuakala on kotoisin Atlantin länsiosista. Sitä tavataan Karibialla ja Meksikonlahdella, Bermudalta ja Floridasta Ranskan Guyanaan ulottuvalla alueella.
Käyttäytyminen

Urokset ovat aggressiivisia ja niiden taistelut johtavat toisen uroksen kuolemaan.
Ravinto

Siniherttuakala syö luonnossa levää ja sen joukossa eläviä pieniä selkärangattomia. Se on yleensä helppo ruokittava akvaario-oloissakin, huolii valmisruokia ja nyppii lisäksi rihmaleviä elävän kiven pinnalta. Se tarvitsee monipuolisen, kasvispitoisen ruokavalion ja mielellään useita pieniä ruoka-annoksia päivässä.
Aiheesta muualla

Fish library[vanhentunut linkki] (kuva)
Stenotrophomonas maltophilia

Stenotrophomonas maltophilia
Stenotrophomonas maltophilia on aerobinen, ei-fermentatiivinen, gramnegatiivinen bakteeri, joka on kooltaan hieman pienempi kuin muut Stenotrophomonas-suvun lajit. Ne pystyvät liikkumaan polaaristen siimojen (flagelli) avulla ja tuottavat pigmentoituneita pesäkkeitä (keltaisia) MacConkey-agarilla. S. maltophilia tunnettiin aiemmin nimellä Pseudomonas maltophilia tai Xanthomonas maltophilia ja se on noussut merkittäväksi sairaalabakteeriksi. S. maltophilia on vastuussa erilaisista tartuntataudeista ja kuolemantapauksista sairaalohoidossa olevilla potilailla, erityisesti immuunipuutteisilla henkilöillä. S. maltophilia on ympäristöbakteeri, jota voidaan eristää vedestä, maaperästä, eläimistä sekä kasvimateriaaleista. Ne kolonisoivat kosteita pintoja sekä potilaiden kehon nesteitä, kuten hengitysteiden aerosolit, limakalvot, virtsa ja haavaeritteet.
Hoito

S. maltophilia on luonnostaan resistentti useille laajakirjoisille antibiooteille ja melkein kaikille β-laktaami antibiooteille, koska ne tuottavat kahta β-laktamaasia: L1, alaluokan B3 metallo-β-laktamaasi ja L2, luokan A laajennetun sprektrin β-laktamaasi. L1:n ja L2:n tuotantoa ohjaa koordinoidusti AmpR, joka on LysR-tyyppinen transkriptioaktivaattori ja joka indusoituu solujen β-laktaamihaasteen aikana. Näiden entsyymien vuoksi potilaiden hoitaminen, joilla on S. maltophilia-bakteerin aiheuttama infektio, on hyvin vaikeaa. Lisäksi sitä esiintyy kaikkialla ympäristössä, minkä vuoksi ennaltaehkäsy on erittäin vaikeaa. Monet S. maltophilia kannat ovat kuitenkin herkkiä keftatsidiimi-antibiootille, sillä se on suhteellisen huono substraatti L1:lle ja L2:lle. Keftatsidiimille resistenttejä kantoja tavataan kuitenkin melko yleisesti ja useasti nämä kannat tuottavat liikaa L1- ja L2-entsyymejä.
Aiheesta muualla

Laji.fi: Stenotrophomonas maltophilia
ITIS: Stenotrophomonas maltophilia (englanniksi)
UniProt: Taxonomy - Stenotrophomonas maltophilia (Pseudomonas maltophilia) (Xanthomonas maltophilia) (englanniksi)
Sleigh Bells

| Sleigh Bells |
| --- | --- |
 Sleigh Bells esiintymässä vuonna 2011.
Tiedot
Toiminnassa:  2008
Tyylilaji:  noise pop
Kotipaikka:   New York, Yhdysvallat
Laulukieli:  englanti
Jäsenet:  Alexis Krauss   Derek E. Miller
Levy-yhtiö:  Mom + Pop Music, N.E.E.T. Recordings
Aiheesta muualla
Kotisivut
Infobox OKNimi-testi OK: 
Sleigh Bells on yhdysvaltalainen vuonna 2008 perustettu noise pop -duo Brooklynistä, New Yorkista. Sleigh Bellsin laulaja on Alexis Krauss ja kitaristi Derek Edward Miller. Duon studioalbumit ovat: ”Treats”, ”Reign of Terror” ja ”Bitter Rivals”. Duon kappaleisiin ”Infinity Guitars”, ”Riot Rhythm”, ”Rill Rill”, ”Comeback Kid”, ”Demons”, ”End of the Line” ja ”Bitter Rivals” on tehty musiikkivideot.
Diskogragia > Studioalbumit

Treats (2010)
Reign of Terror (2012)
Bitter Rivals (2013)
Jessica Rabbit (2016)
Diskogragia > EP:t

Sleigh Bells (2009)
Kid Kruschev (2017)
Diskogragia > Singlet

"Tell 'Em" (2010)
"Infinity Guitars" (2010)
"Riot Rhythm" (2011)
"Comeback Kid"	(2012)
"Bitter Rivals" (2013)
"That Did it" (2014)
"Rule Number One" (2016)
"Hyper Dark" (2016)
"I Can Only Stare" (2016)
"And Saints" (2017)
"Rainmaker" (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Sleigh Bellsin viralliset kotisivut (englanniksi)
Sunnmørsposten

| Sunnmørsposten |
| --- | --- |

Lehtityyppi:  päivälehti
Kustantaja:  Polaris Media
Levikki:  24 137 (2016).
Perustettu:  1882
Päätoimittaja:  Hanna Relling Berg
Sitoutuneisuus:  Venstre vuoteen 1977
Kotikunta:  Ålesund
Kotimaa:  Norja
Sivukoko:  tabloidi
Kieli:  norja
Aiheesta muualla
Sunnmørspostenin verkkosivusto
Sunnmørsposten on norjalainen sanomalehti, joka on perustettu 1882. Se ilmestyy Länsi-Norjassa Ålesundissa. Lehti siirtyi tabloidiin toukokuussa 2006. Lehti ilmestyi aiemmin aamupäivällä, mutta vuodesta 1978 se muuttui aamulehdeksi. Verkkolehti on perustettu 1997. Julkaisu voitti vuonna 2013 MBL:n Vuoden paikallinen verkkolehti -palkinnon.
Vastaavat päätoimittajat

Hanna Relling Berg on ollut vastaava päätoimittaja syksystä 2007. Hän on lehden historian ensimmäinen naispäätoimittaja ja myös ensimmäinen naispäätoimittaja norjalaisissa paikallislehdissä. Aiemmat päätoimittajatt:
Hans A. S. Schølberg (1882–1884)
Kristofer L. H. Kristofersen (1884–1885)
Ole Martinus Frøland (1885–1886))
Saralf K. Gjessing (1886)
Kristian B-W. Bassøe (1887)
Anton J. Rønneberg (1888–1894)
Kristian F. Petersen (1894)
Ivar Flem (1894–1946)
Torgeir Anderssen-Rysst (1918–1934)
Dagfinn Flem (1946–1976)
Magne Flem (1946–1982)
Harald Kjølås (1982–1992)
Roar Larsen (1992–1994)
Harald H. Rise (1994–2007)
Hanna Relling Berg (2007–)
Aiheesta muualla

Sunnmørspostenin verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Sunnmørsposten
Käännös suomeksi